Kongen levde ut drømmen blant indianerne

4. mai 2013 00:02 Sist oppdatert 4. mai 2013

I forrige uke fikk Kong Harald oppfylt sin gamle drøm om å besøke regnskogen. I fire dager bodde han sammen med yanomami-indianerne dypt inne i Amazonas. Besøket kom i stand etter invitasjon fra Regnskogfondet. Regnskogfondet / Det Kongelige Slott

Kong Harald sammen med yanomami-indianernes leder, Daví Kopenawa. Regnskogfondet / Det Kongelige Slott

Her tilberedes maten. Kongen ble servert blant annet rotfrukter, villsvin og kalkun, og jaktet selv med innbyggerne. Regnskogfondet / Det Kongelige Slott

Kongen hadde et ønske om å ta del i dagliglivet hos indianerstammen, og en tolk var med på turen for å gjøre det lettere å kommunisere. Regnskogfondet / Det Kongelige Slott

Her er store og små samlet for å si farvel til kong Harald, som forlot regnskogen torsdag 25.april, etter fire døgn. Regnskogfondet / Det Kongelige Slott

På avskjedsdagen fikk kongen bundet arapapegøyefjær rundt venstre overarm, som en æresbevisning. Regnskogfondet / Det Kongelige Slott

Det har vært en helt fantastisk tur, utrolig bra, sier kong Harald. I fire døgn sov han i hengekøye, spiste rotfrukt og villsvin var med ut i skogen for å se hvordan indianerne bruker dyrelyder ved jakt.

Slik har du aldri sett kong Harald. I fritidsklær og helt avslappet dypt inne i Amzonas jungel på et eventyr fra virkeligheten.

— Dette er en gammel drøm som jeg har hatt helt siden mine dager i verdens naturfond. Nå bød anledningen seg, og jeg slo til, forteller kong Harald.

Besøket kom i stand etter invitasjon fra den norske organisasjonen Regnskogfondet, og turen gikk til yanomami-indianernes leder Daví Kopenawa og hans landsby Demini. Den ligger i Brasils regnskog mot grensen til Venezuela.

Mandag 22. april ankom kongen og fikk en varm velkomst med taler fra landsbyens eldste. Her ble han innlosjert i en enkel hengekøye under samme tak som de 120 innbyggerne. Landsbyen består av et stort sirkelformet hus med en åpen plass i midten.

Kongen spiste rotfrukter, viillsvin og kalkun tilberedt over bål, og jaktet selv med innbyggerne.

Fascinerende

— Det var helt fascinerende å høre dem etterligne alle dyrene som finnes her og lokke dem til seg; alt fra jaguar til apekatt og papegøye, forteller kongen.

Han fikk ta inn alle inntrykkene fra regnskogen og ta del i dagliglivet sammen med indianerne. En tolk hjalp kong Harald slik at han fikk snakket direkte med indianerne. Både små og store stimlet rundt da han viste bilder fra sitt eget fotoalbum. Da han takket for seg torsdag 25. april ble han dekorert med arapapegøyefjær rundt skulderen som en særskilt æresbevisning.

Veldig hyggelig

Yanomamiene er den største og mest kjente indianergruppen i Amazonas som i hovedsak ennå lever slik forfedrene deres gjorde. De fikk eget territorirum i 1992 etter en langvarig kamp som fikk internasjonal støtte, blant annet av Regnskogfondet. Daglig leder Dag Hareide var med kongen på tur, og kunne fortelle om overgrepene mot yanomamiene gjennom årenes løp.

afp000521080-OScb4SocKq.jpg Regnskogfondet / Det Kongelige Slott

— På slutten av 80-tallet ble området deres invadert av flere tusen gullgravere,og i løpet av to år døde 15 prosent av befolkningen av sykdommer og vold, sier Dag Hareide, som uansett beskriver turen med kongen som svært hyggelig.Det er første gang et statsoverhode besøker yanomamiterritoriet.

Kong Harald slapper av i en hengekøye i yanomami-indianernen landby Demini, dypt inne i Amazonas. Regnskogfondet / Det Kongelige Slott